Diari Oficial de la Generalitat Valenciana


Sumari del DOGV 7485, del 13-03-2015 (2015/2302)

RESOLUCIÓ de 12 de març de 2015, de la directora general del Secretariat del Consell i Relacions amb les Corts, per la qual es disposa la publicació del Conveni trilateral de col·laboració entre el Ministeri de Sanitat, Servicis Socials i Igualtat, la Generalitat i l'Entitat Pública Empresarial Red.es per al desenrotllament del Programa de Salut i Benestar Social de l'Agenda Digital per a Espanya en l'àmbit del Sistema Nacional de Salut..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7485

Data del DOGV
:   13-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2302


Data del document
:   12-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de març de 2015, de la directora general del Secretariat del Consell i Relacions amb les Corts, per la qual es disposa la publicació del Conveni trilateral de col·laboració entre el Ministeri de Sanitat, Servicis Socials i Igualtat, la Generalitat i l'Entitat Pública Empresarial Red.es per al desenrotllament del Programa de Salut i Benestar Social de l'Agenda Digital per a Espanya en l'àmbit del Sistema Nacional de Salut.. [2015/2302]  
  
El Ministeri de Sanitat, Servicis Socials i Igualtat, la Generalitat i l'Entitat Pública Empresarial Red.es han subscrit, prèvia tramitació reglamentària, l'11 de febrer de 2015, un conveni per al desenrotllament del Programa de Salut i Benestar Social de l'Agenda Digital per a Espanya en l'àmbit del Sistema Nacional de Salut.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 167/2015 i que figura com a annex d'esta resolució.  
  
Valencia, 12 de març de 2015.- La directora general del Secretariat del Consell i Relacions amb les Corts: Marta Martí Arador.  
  
  
Conveni trilateral de col·laboració entre el Ministeri de Sanitat, Servicis Socials i Igualtat, la Generalitat Valenciana i l'Entitat Pública Empresarial Red.es per al desplegament del Programa de Salut i Benestar Social de l'Agenda Digital per a Espanya en l'àmbit del Sistema Nacional de Salut. C149/13-SV.  
  
Reunits  
  
Madrid, 11 de febrer de 2015  
D'una banda, Rubén Moreno Palanques, secretari general de Sanitat i Consum, en l'exercici de competències que li atorga l'article 10.1 del Reial Decret 200/2012, de 23 de gener, pel qual es desplega l'estructura orgànica bàsica del Ministeri de Sanitat, Servicis Socials i Igualtat en relació amb l'apartat sext, paràgraf 2.b de l'Orde SS/131/2013, de 17 de gener, sobre delegació de competències del Ministeri de Sanitat, Servicis Socials i Igualtat i els organismes que en depenen.  
  
D'una altra banda, Manuel Llombart Fuertes, com a conseller de Sanitat, d'acord amb el que disposen els articles 17.f i 28 de la Llei del Consell, i d'acord amb el Decret 4/2014, de 3 de gener, del Consell, que aprova el Reglament orgànic i funcional de la Conselleria de Sanitat, i especialment facultat per a la firma d'este conveni per l'Acord del Consell de data 12 de desembre de 2014.  
I, de l'altra banda, César Miralles Cabrera, major d'edat i amb DNI 50452307X, en nom i representació de l'Entitat Pública Empresarial Red.es, amb domicili a la plaça de Manuel Gómez Moreno, s/n, 28469, Madrid, i CIF A7324748Z, com a director general, facultat per a este acte fent ús de les facultats per a què el delega l'article 14.1.k del Reial Decret 164/2002, de 8 de febrer, que aprova l'Estatut de l'Entitat Pública Empresarial Red.es.  
  
El Ministeri de Sanitat, Servicis Socials i Igualtat (d'ara en avant, MSSSI), la Conselleria de Sanitat i l'Entitat Pública Empresarial Red.es (d'ara en avant, Red.es) poden ser denominades, individualment, la part i, de forma conjunta, les parts. Es reconeixen mútuament capacitat jurídica i d'obrar suficient per a la celebració del conveni.  
  
  
Exposen  
Primer. L'Agenda Digital per a Espanya (ADE), aprovada en el Consell de Ministres el 15 de febrer de 2013, establix les línies d'actuació prioritàries en el sector de les tecnologies de la informació i la comunicació (TIC), com a palanques de transformació cap a una economia més eficient, innovadora, competitiva i internacionalitzada. Entre els objectius de l'Agenda Digital per a Espanya, es troba la millora de l'Administració electrònica i les solucions digitals per a una prestació eficient dels servicis públics que repercutisca en la millora de la qualitat de vida dels ciutadans. Dins d'esta línia, s'emmarquen les actuacions orientades a estendre l'ús i implantació de les tecnologies de la informació i la comunicació (TIC) en l'àmbit sanitari.  
  
Les línies d'actuació arreplegades en l'Agenda Digital per a Espanya en l'àmbit de la sanitat contemplen el desplegament de la recepta electrònica, el desenrotllament de servicis per a professionals i ciutadans, l'ús de sistemes complementaris de certificació i autenticació com el DNI electrònic, l'accés en línia a la història clínica, l'aplicació de les TIC a l'atenció de persones amb patologies cròniques i la col·laboració amb la indústria en l'impuls dels estàndards i la interoperabilitat; tot això constituïx el marc de referència per a les iniciatives de Red.es en este àmbit.  
Segon. El Sistema Nacional de Salut (SNS) ha estat treballant en les dos últimes dècades en la gestió de la informació clínica i de les prestacions sanitàries a través de les TIC, per a la qual cosa les comunitats autònomes, en exercici de les seues competències, han elaborat nombroses iniciatives i realitzat importants inversions. A partir de l'aprovació de la Llei 16/2003, de Cohesió i Qualitat de l'SNS, l'MSSSI té encomanada la coordinació dels mecanismes d'intercanvi electrònic d'informació clínica i de salut individual, sense menystindre les competències de les comunitats autònomes, de manera que s'assegure la qualitat i eficiència de l'assistència sanitària en l'SNS. Això es materialitza per mitjà de la identificació correcta dels ciutadans en tot l'SNS, l'accés a la informació clínica rellevant disponible en qualsevol centre o servici de l'SNS i l'accés electrònic a la prestació farmacèutica en el conjunt del territori nacional. En este sentit, els objectius de l'SNS es troben, per tant, alineats amb els de l'ADE.  
  
Tercer. Els convenis marc de col·laboració (Sanitat en Línia I i II) subscrits entre els ministeris de Sanitat, Servicis Socials i Igualtat i d'Indústria, Energia i Turisme i l'entitat pública Red.es han suposat, des de l'any 2006, un notable suport per al finançament en les comunitats autònomes de les actuacions relacionades amb els objectius esmentats en el paràgraf segon d'este apartat, a què accedixen a través dels convenis trilaterals específics i finalistes que subscriuen amb Red.es i l'MSSSI. Després dels avanços aconseguits en el context de Sanitat en Línia I i II, és necessari continuar impulsant estes actuacions fins a aconseguir generalitzar i consolidar les línies d'actuació que s'han dit, així com afrontar noves necessitats i iniciatives de solucions amb les TIC associades al seu desplegament i a l'articulació de l'intercanvi d'informació en e l'SNS en conjunt. Tot això exigix continuar els desplegaments en l'àmbit autonòmic i generalitzar els projectes d'interoperabilitat essencials a escala de l'SNS.  
  
Quart. Per això, l'MSSSI, el Ministeri d'Indústria, Energia i Turisme i Red.es van subscriure, el 7 de novembre de 2013, el Conveni marc de col·laboració per al desplegament del Programa de Salut i Benestar de l'Agenda Digital per a Espanya en l'àmbit del Sistema Nacional de Salut (d'ara en avant, el conveni marc). La clàusula quinta del conveni marc establix que les comunitats autònomes que ho desitgen, així com l'Institut Nacional de Gestió Sanitària per a les Ciutats Autònomes de Ceuta i Melilla, podran participar en el desplegament de les accions previstes en el conveni, si assumixen els drets i obligacions que els corresponguen, en els termes i condicions que arreplega per mitjà de la subscripció de convenis específics.  
Quint. La Conselleria de Sanitat es troba en disposició d'adherir-se als objectius del conveni marc, atés que té sincronitzada la seua base de dades de targeta sanitària amb la base de dades de població protegida del Sistema Nacional de Salut (SNS), que facilita la identificació inequívoca dels ciutadans en este àmbit, es troba incorporada al sistema d'Història Clínica Digital de l'SNS i està en condicions d'introduir les adequacions necessàries per a establir la interoperabilitat de la recepta electrònica en el Sistema Nacional de Salut. El grau de desplegament d'estes iniciatives s'arreplega en l'annex I sota la rúbrica «situació de partida».  
Per tant, l'MSSSI, la Generalitat, a través de la Conselleria de Sanitat, i Red.es acorden subscriure este conveni trilateral (d'ara en avant, el conveni trilateral) d'acord amb les clàusules següents.  
  
  
Clàusules  
  
Primera. Objecte del conveni  
L'objecte d'este conveni és consolidar l'ús de les tecnologies de la informació i la comunicació dins del Sistema Nacional de Salut (SNS) a la Comunitat Valenciana, estenent la recepta electrònica interoperable i posant a disposició dels ciutadans i dels professionals la Història Clínica Digital del Sistema Nacional de Salut (HCDSNS) amb caràcter general, de conformitat amb les línies d'actuació establides en l'Agenda Digital per a Espanya i complementant les iniciatives de la Comunitat Valenciana i del Ministeri de Sanitat, Servicis Socials i Igualtat en este sentit.  
  
En concret, es duran a terme actuacions dirigides a fer efectiu l'intercanvi electrònic de receptes mèdiques de les comunitats autònomes, a fi de garantir la dispensació electrònica de medicaments als ciutadans que sol·liciten una dispensació en una comunitat autònoma diferent de la de residència habitual, es completarà el desplegament de la Història Clínica Digital de l'SNS i s'evolucionaran els sistemes d'identificació d'usuaris de l'SNS.  
  
Segona. Línies d'actuació  
En execució d'este conveni trilateral, atenent les propostes conjuntes de les parts, es poden desplegar actuacions (d'ara en avant, les actuacions) emmarcades dins de les línies que s'allisten a continuació:  
  
- Implantació de la recepta electrònica interoperable en l'SNS.  
- Desplegament complet del sistema d'Història Clínica Digital de l'SNS.  
- Evolució i millora del sistema d'identificació d'usuaris de l'SNS.  
  
1. Actuacions a desenrotllar per mitjà de la inversió de l'AGE.  
Per a dur a terme les línies d'actuació descrites, seran susceptibles de finançament les actuacions següents:  
1) Desplegament de servicis per a professionals i ciutadans basats en la disponibilitat i interoperabilitat de la recepta electrònica i la Història Clínica Digital en el Sistema Nacional de Salut.  
2) Gestió d'identitats dels professionals enfocada a la certificació i firma electròniques.  
3) Adopció d'estàndards per a afavorir la interoperabilitat tècnica i semàntica de les TIC sanitàries, inclosos processos de certificació de conformitat amb estos estàndards.  
4) Control de la qualitat de les bases de dades de la targeta sanitària individual SNS.  
5) Adopció d'estàndards que faciliten les activitats d'I+D+i en aspectes relacionats amb l'ús secundari de dades especialment confidencials.  
6) Incorporació de models d'informació que reforcen la disponibilitat d'informació estructurada i codificada en les històries clíniques electròniques basats en estàndards.  
7) Dotació d'infraestructures i servicis associats, així com treballs de consultoria, desplegament de sistemes d'informació sanitaris i capacitació de professionals.  
8) Actuacions per a la gestió i seguiment de les iniciatives que duen terme les comunitats autònomes, inclosos treballs d'auditoria, gestió, assistència tècnica, així com avaluació i difusió dels resultats aconseguits.  
9) Actuacions de difusió: a fi de difondre les actuacions i resultats que es deriven del conveni, es poden desplegar accions de difusió. En estes accions, ha de figurar la identificació del Govern d'Espanya, el Ministeri d'Indústria, Energia i Turisme, Red.es, el Ministeri de Sanitat, Servicis Socials i Igualtat, i la Generalitat, a través de la Conselleria de Sanitat.  
2. Actuacions a desenrotllar per mitjà de la inversió de la comunitat autònoma.  
En execució d'este conveni, la Generalitat, a través de la Conselleria de Sanitat, ha de desplegar, per la seua banda, actuacions compreses en les línies d'actuació allistades més amunt i arreplegades en el pla de treball, d'acord amb les seues estratègies de les TIC i, en particular, associades al desplegament tant de la recepta electrònica com de la Història Clínica Electrònica autonòmiques, i tots els sistemes d'informació associats.  
3. Calendari.  
Com a conseqüència del que preveu el conveni marc, les actuacions concretes a dur a terme en este conveni trilateral s'han de completar segons el calendari següent.  
  
Línies d'actuació Data límit per a actuacions  
1. Recepta electrònica interoperable 31 de desembre de 2015  
2. Història Clínica Digital de l'SNS 31 de desembre de 2016  
3. Targeta sanitària individual 31 de desembre de 2015  
  
  
Els objectius i projectes concrets a executar en la comunitat autònoma quedaran arreplegats en el pla de treball amb indicadors. Amb esta finalitat, l'annex I arreplega els compromisos assumits per la comunitat autònoma, l'annex II la situació de partida i l'annex III els indicadors per al seguiment dels objectius.  
El pla de treball que donarà pas a l'execució d'actuacions ha de ser aprovat per la comissió de seguiment que preveu la clàusula sèptima del conveni trilateral, en el termini màxim de tres mesos des de la firma do l'acord.  
  
Tercera. Obligacions de les parts  
1. Obligacions de Red.es.  
Red.es s'obliga a:  
(i) Aportar el finançament previst en la clàusula quarta del conveni.  
  
(ii) Identificar, conjuntament amb l'MSSSI i la comunitat autònoma, els projectes a dur a terme en desplegament del conveni.  
(iii) Elaborar el pla de treball amb el detall de les actuacions previstes per tal que l'aprove la comissió de seguiment que establix la clàusula sèptima.  
(iv) Realitzar els projectes aprovats en la comissió de seguiment. Per a això, Red.es pot incoar tots els procediments de contractació que siguen necessaris per al desplegament adequat d'estes actuacions.  
(v) Realitzar el seguiment dels projectes que execute l'entitat a la Comunitat Valenciana en el marc d'este conveni, en els termes que preveu la clàusula sèptima.  
(vi) Obtindre els indicadors del pla de treball per a monitoritzar el progrés dels projectes abordats i proporcionar a l'MSSSI i a la Generalitat la informació.  
2. Obligacions de l'MSSSI.  
L'MSSSI s'obliga a:  
(i) Aportar el finançament previst en la clàusula quarta del conveni. Per a això, l'aprovació en la comissió de seguiment dels projectes que haja de fer la comunitat autònoma implica l'obligació de finançar-ne el cost, una vegada finalitzats els treballs, dins de les quanties fixades en la clàusula quarta, sobre el finançament.  
(ii) Identificar, amb Red.es i la Generalitat, els projectes que s'han de dur a terme en desplegament d'este conveni, d'acord amb la clàusula segona.  
(iii) Posar a disposició del projecte els mitjans humans i materials necessaris perquè es puguen desplegar les actuacions previstes en la clàusula segona en els terminis que es prevegen.  
(iv) Avaluar la conformitat dels continguts i formats dels elements que componen el sistema de l'HCDSNS i el d'RESNS respecte als estàndards establits.  
(v) Facilitar a Red.es tota la informació necessària per a dur a terme les actuacions, garantint-ne la correcció i veracitat.  
  
(vi) Proporcionar a Red.es la informació sobre el valor dels indicadors de connectivitat, qualitat de servicis i interoperabilitat que li corresponga avaluar, per al seguiment que preveu la clàusula sèptima.  
  
3. Obligacions de la Generalitat.  
La Comunitat Valenciana s'obliga a:  
(i) Elaborar la proposta global d'actuacions per a aconseguir, en el seu àmbit, els objectius del conveni.  
(ii) Identificar, amb Red.es i l'MSSSI, els projectes que s'hagen de dur a terme en desplegament del conveni, d'acord amb la clàusula segona.  
(iii) Facilitar a Red.es tota la informació necessària per a dur a terme les actuacions, garantint-ne la correcció i veracitat, i destinar els recursos necessaris que facen possible l'execució correcta de les actuacions que s'han dit.  
(iv) Realitzar les actuacions necessàries per a assegurar un nivell òptim de rendiment de la infraestructura instal·lada en el marc d'este conveni. Executar les actuacions que hagen de ser finançades amb els fons propis i certificar els gastos davant de la comissió de seguiment, d'acord amb el que establix la clàusula quarta.  
(v) Proporcionar anualment a Red.es la informació sobre el valor dels indicadors generals descrits en la clàusula sèptima, de seguiment.  
  
(vi) Facilitar a l'MSSSI la recollida de la informació necessària per a realitzar els mesuraments que permeten avaluar el grau de compliment dels requisits tècnics d'interoperabilitat.  
Les parts es comprometen a realitzar totes les accions que resulten necessàries per a l'execució correcta i completa de les actuacions previstes en este conveni.  
  
Quarta. Finançament  
L'import total de les actuacions objecte d'este conveni, gestionades per Red.es, ascendirà a 2.238.000 euros (dos milions dos-cents trenta-huit mil euros).  
Red.es finançarà el 80 per cent del cost de les actuacions previstes en la clàusula segona del conveni, fins a un import màxim d'1.790.400 euros (un milió set-cents noranta mil quatre-cents euros).  
  
L'MSSSI finançarà el 20 per cent del cost de les actuacions previstes en la clàusula segona, fins a un import màxim de 447.600 euros (quatre cents quaranta-set mil sis-cents euros).  
La subscripció del conveni no comporta cap obligació econòmica per a la Generalitat; no obstant això, en l'execució ordinària del seu pressupost i a través dels instruments jurídics pertinents, es compromet a fer les activitats relatives a les finalitats d'este conveni per un import de 2.238.000 euros.  
  
Red.es ha d'executar directament el pressupost aportat per l'AGE i justificarà els gastos, en el termini màxim de tres mesos després de fer-los, per a la transferència dels fons corresponents per part de l'MSSSI, en els termes fixats pel conveni marc de referència.  
La Generalitat ha de justificar en els sis primers mesos de cada exercici les inversions dutes a terme durant l'anualitat precedent, davant de la comissió de seguiment, per mitjà de certificats emesos i firmats per les persones que assenyale la comissió, acompanyades d'una memòria descriptiva de les actuacions.  
Per al compliment de l'obligació d'inversió de la comunitat autònoma, es comptarà com a inversió realitzada per la Generalitat únicament l'import de les obligacions de contingut econòmic que tinguen els requisits següents:  
- Que es reconeguen amb càrrec al seu pressupost o, si és el cas, al d'un organisme públic o d'una societat participada per la comunitat autònoma.  
- Que tinguen per causa béns o servicis dels que descriu la clàusula segona.  
- Que la data de reconeixement de l'obligació siga posterior a la data de la firma del conveni.  
L'execució de les inversions està subjecta en tots els casos a la disponibilitat pressupostària de les parts.  
  
Quinta. Compliment de requisits tècnics i transmissió de la propietat  
La Generalitat garantix a Red.es que els centres que es beneficien de les actuacions complixen els requisits tècnics necessaris perquè els béns i servicis proporcionats per Red.es resulten operatius immediatament.  
  
La propietat de tot l'equipament i la resta de béns subministrats per Red.es, en compliment de l'obligació d'inversió prevista en la clàusula quarta, s'entendrà transmesa a la Generalitat en el moment en què els béns siguen posats a disposició dels centres beneficiaris o, si és el cas, en el moment en què siguen posats a disposició de la Comunitat Valenciana al lloc que esta assenyale.  
  
En tots els casos, els béns que s'han dit han de ser destinats de forma permanent, com a mínim durant els terminis previstos, als fins previstos en este conveni.  
  
Sexta. Seguiment de l'execució i l'impacte dels projectes  
A fi que les parts puguen avaluar el desplegament de les actuacions, Red.es farà el seguiment dels projectes que execute l'entitat en el marc del conveni trilateral.  
Tots els projectes han d'incorporar obligatòriament una bateria d'indicadors de seguiment i impacte que es definiran conjuntament i el valor de partida de la qual es reflectirà en el pla de treball a què fa referència la clàusula tercera del conveni. L'evolució anual d'estos indicadors, així com el detall dels projectes desplegats cada any, s'arreplegaran en una memòria d'actuacions anual que es presentarà a la comissió de seguiment del conveni per a aprovar-la.  
  
La comissió de seguiment, prevista en la clàusula sèptima, pot sol·licitar en qualsevol moment informació sobre el progrés dels indicadors, així com definir-ne d'altres que considere rellevants per a mesurar l'impacte de les actuacions previstes en el conveni.  
  
  
Sèptima. Comissió de seguiment trilateral per al conveni  
  
S'establix una comissió de seguiment del conveni trilateral, constituïda per dos representants de l'MSSSI, dos representants de Red.es i dos representants de la Generalitat, que seran designats formalment en la reunió constitutiva. Els membres d'esta comissió poden ser substituïts per les persones que designen. La substitució, definitiva o temporal, de qualsevol dels membres de la comissió de seguiment, ha de ser anunciada en la convocatòria de la reunió, i ha de quedar ben reflectida en l'acta.  
  
La presidència de la comissió de seguiment és rotatòria. Correspon a Red.es designar-ne el secretari, que actuarà amb veu però sense vot.  
  
Poden assistir a la comissió de seguiment invitats de cada una de les parts, que actuen amb veu però sense vot.  
La comissió de seguiment té les competències següents:  
L'aprovació del pla de treball que conté les actuacions concretes a realitzar en desplegament del que establix el conveni, després de la firma i, si és el cas, la modificació justificada del pla per iniciativa de les parts, sempre que no es derive d'un incompliment de les obligacions que assumixen les parts en el conveni i que siga de mutu acord.  
  
La supervisió de l'execució del conveni trilateral i les activitats.  
  
L'avaluació dels indicadors de progressió i de l'èxit d'objectius.  
  
La comprovació i aprovació de les actuacions realitzades en la comunitat autònoma per a la tramitació dels pagaments per part de l'MSSSI.  
A més de les funcions previstes en el conveni trilateral, la comissió de seguiment ha de resoldre els problemes d'interpretació i compliment que se'n deriven. Així mateix, pot proposar millores i modificar les actuacions previstes en el conveni, amb el consentiment anterior de les parts, si les millores i modificacions que s'han dit no comporten cap alteració substancial de l'objecte del conveni. Qualsevol modificació que s'acorde en este sentit s'ha de reflectir per escrit en un acord de la comissió de seguiment que s'ha de sotmetre a la firma de tots els membres.  
La comissió de seguiment s'ha de reunir en la sessió constitutiva en el termini d'un mes des de la firma del conveni trilateral, i pot reunir-se totes les vegades que considere necessàries per a l'execució del conveni. En qualsevol cas, s'ha de reunir com a mínim una vegada a l'any i sempre que ho sol·licite algun dels membres que la componen.  
  
Octava. Protecció i seguretat de la informació  
En el desplegament d'este conveni, s'han d'adoptar les mesures de seguretat que requerixen la Llei Orgànica 15/1999, de 13 de desembre, de Protecció de Dades, i el reglament que la desplega, així com el Reial Decret Legislatiu 3/2011, de 14 de novembre.  
  
Novena. Naturalesa d'este conveni  
Este conveni és un dels que preveu l'article 4.1.c del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.  
L'aplicació i execució d'este conveni, inclosos en este sentit tots els actes jurídics que es dicten per a desplegar-lo o executar-lo, no pot tindre cap incidència en la dotació de cap dels capítols de gasto assignats a la Conselleria de Sanitat en la data de subscripció i, en tots els casos, ha de ser atesa amb els mitjans personals i materials de la conselleria competent per raó de la matèria.  
  
  
Deu. Vigència del conveni  
Este conveni té efecte des del moment de la firma i vigix fins al 31 de desembre de 2016. Es pot prorrogar per un acord de les parts.  
  
  
Onze. Resolució del conveni  
El conveni es pot resoldre per un acord de les tres parts o per la decisió unilateral d'una, motivada per l'incompliment de les obligacions per part d'alguna de les altres parts. La resolució del conveni s'ha de comunicar a les altres parts amb tres mesos d'antelació.  
  
  
Dotze. Règim de resolució de conflictes  
Les parts es comprometen a resoldre de comú acord qualsevol conflicte que sorgisca en la interpretació i execució del conveni. En el cas que no siga possible arribar a un acord, les parts han d'acudir a la jurisdicció contenciosa administrativa que siga competent.  
  
I, com a mostra de conformitat, les parts firmen este conveni, al lloc i en la data assenyalats en l'encapçalament,  
  
El secretari general de Sanitat i Consum: Rubén Moreno Palanques.   
  
El director general de Red.es: César Miralles Cabrera.  
El conseller de Sanitat: Manuel Llombart Fuertes.  
  
  
  
  
Annex I  
Compromisos de compliment d'objectius per part de la Comunitat Valenciana  
  
  
Línies d'actuació Objectiu per a la Comunitat Valenciana Data límit de les actuacions  
1.Recepta electrònica interoperable Tindre implantada la interoperabilitat Comunitat Valenciana-SNS 31 de desembre de 2015  
2. Història Clínica Digital de l'SNS Cobertura generalitzada i continguts complets 31 de desembre de 2016  
3. Targeta sanitària individual Sistema de control qualitat CIP de l'SNS 31 de desembre de 2015  
  
  
  
  
Annex II  
Situació de partida  
Comunitat Valenciana  
  
  
Indicador Valor de partida a la Comunitat Valenciana  
  
Ciutadans amb TSI activa de la Comunitat Valenciana (CV) i amb informació clínica compartida en l'SNS (referències-ciutadà) (%) Valor de l'indicador:  
Numerador: referències de persones amb TSI activa de la CV.  
Denominador: nombre de TSI actives de la CV.  
  
Disponibilitat de la HCR interoperable (cobertura %) Valor de l'indicador:  
Numerador: persones amb HCR disponible.  
Denominador: nombre de TSI actives de la CV.  
  
  
Metges amb certificat digital vàlid per a l'accés a HCDSNS i Re (cobertura %) Valor de l'indicador:  
Numerador: nombre de professionals mèdics actius de perfil assistencial amb certificat digital.  
Denominador: nombre de professionals mèdics actius amb perfil assistencial de la CV.  
  
  
Infermeres amb certificat digital vàlid per a accés a HCDSNS i Re (cobertura %) Valor de l'indicador:  
Numerador: nombre de professionals d'infermeria actius amb perfil assistencial i certificat digital de la CV.  
Denominador: nombre de professionals d'infermeria actius amb perfil assistencial de la CV.  
  
Dispensació electrònica de receptes a la CV (quota %) Valor de l'indicador:  
Numerador: nombre de receptes electròniques dispensades.  
Denominador: nombre total de receptes emeses en la CV.  
  
Farmàcies connectades amb el sistema SNS de recepta (cobertura %) Valor de l'indicador:  
Numerador: oficines de farmàcia amb sistema de recepta electrònica de la CV.  
Denominador: nombre total d'oficines de farmàcia actives en la CV.  
  
Nivell d'incorporació de la CV al sistema d'informació de l'SNS sobre prescripció i dispensació entre comunitats autònomes (escala 0 a 100 %) Valor de l'indicador:  
Numerador: dispensacions registrades via sistema d'RESNS  
Denominador: nombre de dispensacions de receptes de la CV en altres comunitats autònomes  
Implantació del control d'assignació unívoca CIP SNS Valor de l'indicador:  
Sí / No  
Incorporació dels tipus de baixa comuna de l'SNS en l'aplicació local Valor de l'indicador:  
Sí / No  
Generació pròpia del CIP autonòmic Valor de l'indicador:  
SÍ / NO  
  
  
  
  
Annex III  
Indicadors per al seguiment dels objectius  
  
  Comunitat autònoma Referent de qualitat  
Comunitat autònoma Realitzat Objectiu Valor Realitzat Objectiu Valor  
Denominació de la comunitat autònoma             
Activació             
Estat             
Permanència (mesos)             
Àmbits assistencials             
AP             
AE             
Perfils             
Emissor             
Receptor             
Servicis a la ciutadania             
Sistemes             
Sistema A             
Versió 1             
Versió 2             
Fase 1             
Fase 2             
Sistema B             
Centres             
AP             
Centres de salut             
Centres de salut A             
AE             
Centres d'atenció especialitzada             
Hospital X             
Documents             
HCR             
ICA             
ICU             
ICCE             
ICAP             
ICE             
IRPL             
IRPI             
IROPD             
HTAIP             
Ciutadans/anes             
Individus amb cobertura             
Nombre de referències ?ciutadania-comunitat autònoma-             
TSI actives             
Referències document             
Nombre total de referències per tipus document             
HCR             
ICA             
ICU             
ICCE             
ICAP             
ICE             
IRPL             
IRPI             
IROPD             
HTAIP             
Certificats             
Metges             
Infermers/eres             
Accessibilitat per a consulta             
Existència d'accés             
Conformitat CMDIC             
HCR             
ICA             
ICU             
ICCE             
ICAP             
ICE             
IRPL             
IRPI             
IROPD             
HTAIP             
Servicis per a la ciutadania             
Nivell 1 -VRA             
Nivell 2 - VRA + visualització + ocultació             
Connectivitat transfronterera (pilot i desplegament real)             
PS             
Estat             
Permanència             
EP             
Estat             
Permanència             
Utilització             
Professionals             
Consultes             
Nombre             
Taxa ajustada             
Visualització             
Nombre             
Taxa ajustada             
Ciutadans/anes             
Consultes             
Nombre             
Taxa ajustada             
Visualització             
Nombre             
Taxa ajustada             
Provisió de servici             
Professionals             
Visualització             
Nombre             
Taxa ajustada             
Ciutadans/anes             
Visualització             
Nombre             
Taxa ajustada             
  
  
  
  
\* \* \* \* \*  
  
  
Anexo I  
Compromisos de cumplimiento de objetivos por parte de la Comunidad Valenciana  
  
Líneas de actuación Objetivo para la Comunidad Valenciana Fecha límite  
para actuaciones  
1. Receta electrónica interoperable Implantada la interoperabilidad Comunidad Valenciana-SNS 31 de diciembre de 2015  
2. Historia Clínica Digital SNS Cobertura generalizada y contenidos completos 31 de diciembre de 2016  
3. Tarjeta sanitaria individual Sistema de control calidad CIP SNS 31 de diciembre de 2015  
  
  
  
  
  
Anexo II  
Situación de partida  
Comunidad Valenciana  
  
Indicador Valor de partida en la C. Valenciana  
Ciudadanos con TSI activa de la Comunidad Valenciana y con información clínica compartida en el SNS (referencias-ciudadano) (%) Valor del indicador:  
Numerador: referencias de personas con TSI activa de la CV.  
Denominador: número de TSI activas de la CV.  
Disponibilidad de HCR interoperable (cobertura %) Valor del indicador:  
Numerador: personas con HCR disponible.  
Denominador: número de TSI activas de la CV.  
Médicos con certificado digital válido para acceso a HCDSNS y Re (cobertura %) Valor del indicador:  
Numerador: número de profesionales médicos activos de perfil asistencial con certificado digital.  
Denominador: número de profesionales médicos activos con perfil asistencial de la CV.  
Enfermeras con certificado digital válido para acceso a HCDSNS y Re (cobertura %) Valor del indicador:  
Numerador: número de profesionales de enfermería activos con perfil asistencial y certificado digital de la CV.  
Denominador: número de profesionales de enfermería activos con perfil asistencial de la CV.  
Dispensación electrónica de recetas en la CV. (cuota %) Valor del indicador:  
Numerador: número de recetas electrónicas dispensadas  
Denominador: número total de recetas emitidas en la CV.  
Farmacias conectadas con el sistema SNS de receta (cobertura %) Valor del indicador:  
Numerador: oficinas de farmacia con sistema de receta electrónica de la CV.  
Denominador: número total de oficinas de farmacia activas en la CV.  
Nivel de incorporación de la CV al sistema de información del SNS sobre prescripción/dispensación entre CCAA (escala 0 a 100 %) Valor del indicador:  
Numerador: dispensaciones registradas vía sistema de RESNS  
Denominador: número de dispensaciones de recetas de la CV en otras CCAA.  
Implantado control asignación unívoca CIP SNS Valor del indicador:  
Sí / No  
Incorporados los tipos de baja comunes del SNS en la aplicación local Valor del indicador:  
Sí / No  
Generación propia del CIP autonómico Valor del indicador:  
Sí / No  
  
  
  
  
ANEXO III  
Indicadores para el seguimeinto de los objetivos  
  
  Comunidad autónoma Referente de calidad  
Comunidad autónoma Realizado Objetivo Valor Realizado Objetivos Valor  
Denominación de la comunidad autónoma             
Activación             
Estado             
Permanencia (meses)             
Ámbitos asistenciales             
AP             
AE             
Perfiles             
Emisor             
Receptor             
Servicios a ciudadanos             
Sistemas             
Sistema A             
Versión 1             
Versión 2             
Fase 1             
Fase 2             
Sistema B             
Centros             
AP             
Centros de salud             
Centros de salud A             
AE             
Centros de atención especializada             
Hospital X             
Documentos             
HCR             
ICA             
ICU             
ICCE             
ICAP             
ICE             
IRPL             
IRPI             
IROPD             
HTAIP             
Ciudadanos             
Individuos con cobertura             
Número de referencias ciudadano-comunidad autónoma             
TSI activas             
Referencias documento             
Número total de referencias por tipo de documento             
HCR             
ICA             
ICU             
ICCE             
ICAP             
ICE             
IRPL             
IRPI             
IROPD             
HTAIP             
Certificados             
Médicos             
Enfermeros/as             
Accesibilidad para consulta             
Existencia de acceso             
Conformidad CMDIC             
HCR             
ICA             
ICU             
ICCE             
ICAP             
ICE             
IRPL             
IRPI             
IROPD             
HTAIP             
Servicios para ciudadanos             
Nivel 1 -VRA             
Nivel 2 - VRA + visualización + ocultación             
Conectividad transfronteriza (piloto y despliegue real)             
PS             
Estado             
Permanencia             
EP             
Estado             
Permanencia             
Utilización             
Professionales             
Consultas             
Número             
Tasa ajustada             
Visualización             
Número             
Tasa ajustada             
Ciudadanos/as             
Consultas             
Número             
Tasa ajustada             
Visualización             
Número             
Tasa ajustada             
Provisión de servicio             
Profesionales             
Visualización             
Número             
Tasa ajustada             
Ciudadanos             
Visualización             
Número             
Tasa ajustada